ભાજપ સરકાર તેમજ પોલીસ વિરોધ અને ઉપવાસને કચડી નાંખીને લોકશાહીને કચડી રહી હોવાનો આરોપ લગાવતા હાર્દિકે કહ્યું હતું કે, ‘આ અંગ્રેજ સરકાર કરતાં પણ વધારે ખરાબ સ્થિતિ છે. માનવાધિકારનું હનન થઈ રહ્યું છે. મને હમણાં જ જાણવા મળ્યું કે, 14 વર્ષની એક છોકરીની પણ અટકાયત કરવામાં આવી છે. કામરેજમાં મહિલાઓને પોલીસ દ્વારા રોકવામાં આવી અને તેમને પાછા જવા કહેવામાં આવ્યું.’ હાર્દિકે સાથે જ પાટીદારોને હિંસાથી દૂર રહેવા પણ અપીલ કરી.